pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ยินดีหม่อง ทองดี ได้สัญชาติไทย พร้อมแสดงความพอใจไทยรับมอบโบราณวัตถุกลับประเทศสำเร็จ
วันเสาร์ที่ 6 ตุลาคม 2561
นายกฯ ยินดีหม่อง ทองดี ได้สัญชาติไทย พร้อมแสดงความพอใจไทยรับมอบโบราณวัตถุกลับประเทศสําเร็จ
นายกฯ ยินดีหม่อง ทองดี ได้สัญชาติไทย พร้อมแสดงความพอใจไทยรับมอบโบราณวัตถุกลับประเทศสําเร็จ
วันที่ 6 ตุลาคม 2561 พลเอก ประยุทธ์ จันทร์โอชา นายกรัฐมนตรี แสดงความยินดีกับนายหม่อง ทองดี อดีตเด็กนักเรียนไร้สัญชาติ ที่เคยเป็นตัวแทนประเทศไทย ไปแข่งขันพับเครื่องบินกระดาษที่ประเทศญี่ปุ่น และได้รางวัลชนะเลิศ ช่วยสร้างชื่อเสียงให้กับประเทศไทย
หลังจากที่ผู้ว่าราชการจังหวัดเชียงใหม่ได้อนุมัติให้สัญชาติไทยแล้ว เหลือเพียงการกําหนดเลขประจําตัวประชาชน และเพิ่มชื่อในทะเบียนบ้าน พร้อมทําบัตรประจําตัวประชาชนต่อไป
"รัฐบาลไม่ได้นิ่งนอนใจและไม่เคยทอดทิ้งผู้ที่ทําความดี มุ่งมั่นตั้งใจพัฒนาตนเอง และทําประโยชน์เพื่อส่วนรวม แต่ทุกอย่างมีขั้นตอนและเป็นไปตามกระบวนการของกฎหมาย เมื่อทุกอย่างเรียบร้อยก็เดินหน้าต่อไปได้
จากนี้ไปนายหม่องจะมีโอกาสเสมอภาคเท่าเทียมกับคนไทยทุกคน โดยขอให้ภาคภูมิใจ หมั่นฝึกฝนพัฒนาตนเอง และถ่ายทอดความรู้ให้แก่รุ่นน้อง เพื่อร่วมกันพัฒนาชุมชนท้องถิ่นและประเทศชาติต่อไป"
นอกจากนี้ นายกรัฐมนตรียังพอใจที่ประเทศไทยได้รับมอบโบราณวัตถุยุคก่อนประวัติศาสตร์ จากชาวอเมริกันกลับคืน รวมจํานวน 12 รายการ ซึ่งถือเป็นก้าวแรกของความสําเร็จภายใต้ความทุ่มเทของคณะกรรมการติดตามโบราณวัตถุของไทยในต่างประเทศ ที่รัฐบาลให้ความสําคัญเป็นอย่างมาก
"นายกฯ ขอบคุณทางการสหรัฐฯ ที่ช่วยอํานวยความสะดวกเป็นอย่างดีทําให้ภารกิจนี้สําเร็จลุล่วง พร้อมทั้งกําชับให้กระทรวงวัฒนธรรมจัดทําทะเบียนบัญชีทรัพย์สินของแผ่นดิน และซ่อมแซมโบราณวัตถุที่เสียหายหรือเสื่อมสภาพตามหลักการอนุรักษ์ เก็บรักษาและเผยแพร่เป็นแหล่งเรียนรู้ เพื่อประโยชน์ทางการศึกษาของประชาชนโดยเฉพาะเยาวชนรุ่นใหม่ สร้างความภาคภูมิใจในความเป็นไทยต่อไป"
ทั้งนี้ โบราณวัตถุดังกล่าว ประกอบด้วย ภาชนะดินเผาวัฒนธรรมบ้านเชียง ลูกกลิ้งดินเผา หินดุดินเผา และชิ้นส่วนกําไลสําริด รวม 12 รายการ
------------------
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  4 ธันวาคม 2561
วันศุกร์ที่ 7 ธันวาคม 2561
สรุปข่าวการประชุมคณะรัฐมนตรี  4 ธันวาคม 2561
นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ปลัด สธ. กำชับ รพ.ประโคนชัย ดูแลเจ้าหน้าที่และผู้บาดเจ็บจากเหตุรถพยาบาลส่งต่อ ประสบอุบัติเหตุ
วันอังคารที่ 16 ตุลาคม 2561
ปลัด สธ. กําชับ รพ.ประโคนชัย ดูแลเจ้าหน้าที่และผู้บาดเจ็บจากเหตุรถพยาบาลส่งต่อ ประสบอุบัติเหตุ
ปลัดกระทรวงสาธารณสุข กําชับโรงพยาบาลประโคนชัย ดูแลผู้บาดเจ็บและครอบครัวผู้เสียชีวิตจากเหตุรถพยาบาลส่งต่อโรงพยาบาลประโคนชัยประสบอุบัติเหตุบริเวณถนนบุรีรัมย์-ประโคนชัย ขณะส่งต่อผู้ป่วยไปคลอดที่โรงพยาบาลบุรีรัมย์
ปลัดกระทรวงสาธารณสุข กําชับโรงพยาบาลประโคนชัย ดูแลผู้บาดเจ็บและครอบครัวผู้เสียชีวิตจากเหตุรถพยาบาลส่งต่อโรงพยาบาลประโคนชัยประสบอุบัติเหตุบริเวณถนนบุรีรัมย์-ประโคนชัย ขณะส่งต่อผู้ป่วยไปคลอดที่โรงพยาบาลบุรีรัมย์ มอบรองปลัดกระทรวงสาธารณสุขเยี่ยมครอบครัวและผู้บาดเจ็บ ให้ทุกโรงพยาบาลปฏิบัติตามมาตรการป้องกันและแก้ไขปัญหา การเกิดอุบัติเหตุของรถพยาบาลอย่างเคร่งครัด
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ขอแสดงความเสียใจต่อครอบครัวพยาบาลที่เสียชีวิตจากการปฏิบัติหน้าที่ส่งต่อผู้ป่วยจากโรงพยาบาลประโคนชัยเพื่อส่งผู้ป่วยไปคลอดที่โรงพยาบาลบุรีรัมย์ และเกิดเหตุเฉี่ยวชนกับรถยนต์กระบะ บริเวณถนนบุรีรัมย์-ประโคนชัย เมื่อเวลาประมาณ 22.55 น. ทําให้มีผู้บาดเจ็บและเสียชีวิต ซึ่งเป็นบุคลากรที่มีค่าของกระทรวงสาธารณสุข รถพยาบาลคันนี้มีผู้ป่วยและญาติ 4 คน พยาบาล 2 คน และพลขับ 1 นาย ได้รับบาดเจ็บ 7 ราย และเสียชีวิต 1 ราย โดยมอบให้นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข ลงพื้นที่ไปดูแลและให้ความช่วยเหลืออย่างเร่งด่วน พร้อมให้กําลังใจ และเยี่ยมครอบครัวและผู้บาดเจ็บ และได้กําชับให้นายแพทย์สาธารณสุขจังหวัดติดตามอาการผู้บาดเจ็บทุกราย ให้ได้รับการรักษาอย่างดีที่สุด รวมทั้งให้ติดตามความคืบหน้าของคดี
สําหรับอาการของพยาบาลที่ได้รับบาดเจ็บที่ศีรษะและสงสัยมีกระดูกเชิงกรานหักนั้น ได้รับการผ่าตัด เรียบร้อยแล้ว พักรักษาที่หอผู้ป่วยหนักศัลยกรรม ส่วนผู้ป่วยส่งต่อคลอด อาการแม่ลูกปลอดภัย ด้านสามีผู้ป่วยได้รับบาดเจ็บที่ศีรษะกระดูกไหปลาร้าหัก สําหรับคู่กรณีขับรถกระบะได้รับบาดเจ็บที่ศีรษะและมีแผลถลอก ทั้งหมด เข้ารับการรักษาที่โรงพยาบาลบุรีรัมย์ อาการปลอดภัย ที่เหลือบาดเจ็บเล็กน้อย
นายแพทย์สุขุม กล่าวต่อว่า ในส่วนพยาบาลที่เสียชีวิตจากเหตุการณ์ครั้งนี้ อยู่ระหว่างรอการบรรจุ เบื้องต้นจะได้รับเงินช่วยเหลือจากประกันอุบัติเหตุ ประกันสังคม เงินช่วยเหลือจากโรงพยาบาล กองทุนเพื่อให้การช่วยเหลือเจ้าหน้าที่บาดเจ็บ เสียชีวิต ระหว่างปฏิบัติหน้าที่ เป็นต้น ด้านสิทธิอื่นๆ อยู่ระหว่างตรวจสอบเพื่อให้ครอบคลุมทุกสิทธิที่ควรจะได้รับการดูแล
อย่างไรก็ตาม เหตุการณ์ที่เกิดขึ้นเป็นเหตุสุดวิสัย ทําให้เกิดการสูญเสียทั้งชีวิตและทรัพย์สิน แม้ทางกระทรวงสาธารณสุขได้มีมาตรการป้องกันการเกิดอุบัติเหตุของรถพยาบาล โดยให้จํากัดความเร็วของรถพยาบาล ใช้ความเร็วเป็นไปตามกฎหมายกําหนด ไม่เกิน 80 กม./ชม. หรือไม่เกินที่กฎหมายกําหนด ผู้ขับขี่ต้องผ่านการอบรมหลักสูตรฝึกอบรม พนักงานขับรถพยาบาลของกระทรวงสาธารณสุข รถพยาบาลติดตั้งอุปกรณ์ GPS ทุกคันและติดตั้งกล้องวงจรปิด Closed Circuit Television (CCTV) บันทึกภาพ ห้ามขับรถฝ่าสัญญาณไฟแดงในทุกกรณี นายแพทย์สุขุมกล่าว
******************************* 16 ตุลาคม 2561
รัฐบาลไทย-ข่าวทำเนียบรัฐบาล-สธ. นำร่อง “ชุมชนลดเค็ม ลดโรค” แนะ 8 วิธีลดเกลือในอาหาร
วันเสาร์ที่ 31 มีนาคม 2561
สธ. นําร่อง “ชุมชนลดเค็ม ลดโรค” แนะ 8 วิธีลดเกลือในอาหาร
กระทรวงสาธารณสุข นําร่องชุมชน ลดเค็ม ลดโรค เพื่อลดระดับความดันโลหิต ลดโรคไตเรื้อรัง ตั้งเป้าลดเกลือในอาหารร้อยละ 20   พร้อมแนะ 8 วิธีลดเกลือในอาหาร
แพทย์หญิงอัมพร เบญจพลพิทักษ์ รองอธิบดีกรมอนามัย และโฆษกกระทรวงสาธารณสุข กล่าวว่า คนไทยส่วนใหญ่ยังมีความเข้าใจผิดว่า สิ่งที่ให้ความเค็มหรือเกลือโซเดียมมีอยู่ในเกลือหรือน้ําปลาเท่านั้น ซึ่งปัจจุบันมีเครื่องปรุงรส เช่น ซีอิ๊ว ซอส ผงปรุงรส ผงชูรส รวมไปถึงอาหารกึ่งสําเร็จรูปต่าง ๆ เช่น บะหมี่-โจ๊กกึ่งสําเร็จรูป ปลากระป๋อง ขนมกรุบกรอบ ล้วนมีสารให้ความเค็ม (เกลือโซเดียม) เป็นส่วนประกอบ ล่าสุดพบคนไทยบริโภคเกลือโซเดียมเฉลี่ย 4,351.7 มิลลิกรัมต่อวันหรือกว่า 2 ช้อนชา เกินกว่าที่องค์การอนามัยโลกคือ 2,000 มิลลิกรัมหรือ 1 ช้อนชาต่อวัน โดยการบริโภคอาหารที่มีรสเค็มอย่างต่อเนื่อง เป็นปัจจัยเสี่ยงอันดับ 2 ที่ทําให้เกิดภาวะความดันโลหิตสูง นําไปสู่โรคไม่ติดต่อเรื้อรัง เช่น โรคไตเรื้อรัง โรคหัวใจ โรคเบาหวาน ที่มีแนวโน้มเพิ่มสูงขึ้น ซึ่งโรคดังกล่าวป้องกันได้โดยการปรับเปลี่ยนพฤติกรรมการบริโภค ลดหวาน มัน เค็ม
ในปี 2561 กระทรวงสาธารณสุขได้นําร่อง “ชุมชนลดเค็ม ลดโรคต้นแบบ” ใน 3 ตําบล ได้แก่ ตําบลกุมภวาปี อําเภอกุมภวาปี จังหวัดอุดรธานี ตําบลห้วยยอด อําเภอห้วยยอด จังหวัดตรัง และตําบลคูบัว อําเภอเมืองราชบุรี จังหวัดราชบุรี เพื่อลดปริมาณเกลือในอาหารลงร้อยละ 20 ลดระดับความดันโลหิตตัวบนลง 10 และตัวล่าง 5 มิลลิเมตรปรอท โดยให้ความรู้เกี่ยวกับการบริโภคเกลือ สร้างค่านิยมกินจืดยืดชีวิต มีการใช้เครื่องวัดความเค็ม หรือ Salt meter เพื่อแสดงให้เห็นปริมาณเกลือในอาหาร และมีการปรับสูตรลดความเค็มของอาหาร พร้อมขยายผลทั่วประเทศต่อไป
พร้อมแนะนํา 8 วิธีในการลดปริมาณเกลือที่บริโภค ได้แก่ 1.ชิมก่อนปรุงทุกครั้ง 2.ลดการเติมเครื่อง ปรุงรส ไม่ควรมีขวดน้ําปลา ซีอิ้ว ซอส เกลือ บนโต๊ะอาหาร 3.ลดการกินอาหารแปรรูป เช่น ไส้กรอก เบคอน ผัก –ผลไม้ดอง ปลาเค็ม ไข่เค็ม เต้าหู้ยี้ 4.ลดการกินอาหารกึ่งสําเร็จรูป เช่น บะหมี่กึ่งสําเร็จรูป ปลากระป๋อง และไม่ใส่เครื่องปรุงหมดซอง 5.ลดความถี่และปริมาณน้ําจิ้มของการกินอาหารที่มีน้ําจิ้ม 6.หลีกเลี่ยงอาหารจานด่วน 7.ลดการกินขนมกรุบกรอบ และ 8.เลือกซื้อผลิตภัณฑ์ที่มีฉลากระบุโซเดียมไม่เกิน 200 มิลลิกรัมต่อหนึ่งหน่วยบริโภค
************************************** 31 มีนาคม 2561
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ นำคณะผู้บริหาร อก. ศึกษาดูงานโครงการต้นแบบการบริหารจัดการขยะ (ระยองโมเดลเศรษฐกิจหมุนเวียน)
วันพุธที่ 4 ธันวาคม 2562
รองปลัดฯ ภานุวัฒน์ นําคณะผู้บริหาร อก. ศึกษาดูงานโครงการต้นแบบการบริหารจัดการขยะ (ระยองโมเดลเศรษฐกิจหมุนเวียน)
นายภานุวัฒน์ ตริยางกูรศรี รองปลัดกระทรวงอุตสาหกรรม  เข้าเยี่ยมชมกิจกรรมระบบการจัดการขยะชุมชน ณ ชุมชนบ้านเอื้ออาทรวังหว้า และศูนย์กําจัดขยะมูลฝอยรวมแบบครบวงจร จังหวัดระยอง
วันที่ 3 ธันวาคม 2562 นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายณัฐพล รังสิตพล อธิบดีกรมส่งเสริมอุตสาหกรรม นายอดิทัต วะสีนนท์ รองผู้อํานวยการสํานักงานเศรษฐกิจอุตสาหกรรม ข้าราชการเจ้าหน้าที่กระทรวงอุตสาหกรรม และผู้บริหารจากสภาอุตสาหกรรมแห่งประเทศไทย เข้าเยี่ยมชมกิจกรรมระบบการจัดการขยะชุมชน ณ ชุมชนบ้านเอื้ออาทรวังหว้า และศูนย์กําจัดขยะมูลฝอยรวมแบบครบวงจร จังหวัดระยอง
ระบบการจัดการขยะชุมชน ณ ชุมชนบ้านเอื้ออาทรวังหว้า อ.แกลง จ.ระยอง เป็นชุมชนต้นแบบ โดยยึดหลักเศรษฐกิจพอเพียงตามศาสตร์พระราชาในหลวงรัชกาลที่ 9 มีจุดเด่นในด้านการบริหารจัดการขยะอย่างชัดเจน ทําให้เกิดรายได้ผ่านกิจกรรม “กลุ่มออมทรัพย์สัจจะขยะรีไซเคิล” นํามาสะสมแต้มแลกสินค้าอุปโภคบริโภคในชุมชน รวมถึงมอบเป็นเงินสวัสดิการต่าง ๆ และมีโรงหมักน้ําชีวภาพ เป็นกิจกรรมที่ต่อเนื่องจากการคัดแยกขยะ เนื่องจากหลังแยกขยะแล้ว จะนําผัก ผลไม้มาทําน้ําหมักชีวภาพ และสามารถนํามาใช้ปรับสภาพน้ําเสียในชุมชนได้อีกด้วย
สําหรับศูนย์กําจัดขยะมูลฝอยรวมแบบครบวงจร จังหวัดระยอง เกิดจากความร่วมมือระหว่าง อบจ.ระยอง และองค์กรปกครองส่วนท้องถิ่น ทั้ง 68 แห่ง กับ บริษัท โกลบอล เพาเวอร์ ซินเนอร์ยี่ จํากัด (มหาชน) หรือ GPSC เพื่อพัฒนาระบบการจัดการขยะมูลฝอยที่มุ่งไปสู่เทคโนโลยีการแปลงขยะมูลฝอยเป็นพลังงานไฟฟ้า ในรูปแบบเชื้อเพลิงแห้ง (Refuse Derived Fuel; RDF) ในกระบวนการผลิตไฟฟ้า ส่วนขยะอินทรีย์ อบจ.ระยอง จะนําไปใช้ประโยชน์ในการผลิตสารปรับปรุงดินให้เกษตรกรในพื้นที่
โดยกิจกรรมศึกษาดูงานโครงการต้นแบบการบริหารจัดการขยะในครั้งนี้ แสดงให้เห็นถึงความร่วมมือและความสามารถในการจัดการขยะชุมชนอย่างเป็นระบบ โดยมุ่งเน้นการนํากลับมาใช้ประโยชน์อย่างคุ้มค่า ซึ่งเป็นการส่งเสริมให้เกิดความรู้ความเข้าใจ และสร้างความร่วมมือระหว่างภาครัฐและเอกชนในการผลักดันแนวคิด Circular Economy ให้เกิดเป็นรูปธรรมต่อไป
รัฐบาลไทย-ข่าวทำเนียบรัฐบาล-คณะกรรมการ PPP ไฟเขียว 2 โครงการ มูลค่าเงินลงทุนรวมกว่า 4,000 ล้านบาท
วันศุกร์ที่ 10 สิงหาคม 2561
คณะกรรมการ PPP ไฟเขียว 2 โครงการ มูลค่าเงินลงทุนรวมกว่า 4,000 ล้านบาท
คณะกรรมการ PPP ไฟเขียว 2 โครงการ มูลค่าเงินลงทุนรวมกว่า 4,000 ล้านบาท กระจายการลงทุนสู่ภาคเหนือ - อีสาน ดัน PPP Fast Track เสนอโครงการภายในปี 2561 หนุนเอกชนร่วมลงทุนพัฒนาโครงสร้างพื้นฐานและบริการสาธารณะ
คณะกรรมการ PPP ไฟเขียว 2 โครงการ มูลค่าเงินลงทุนรวมกว่า 4,000 ล้านบาท กระจายการลงทุนสู่ภาคเหนือ - อีสาน ดัน PPP Fast Track เสนอโครงการภายในปี 2561 หนุนเอกชนร่วมลงทุนพัฒนาโครงสร้างพื้นฐานและบริการสาธารณะ
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ กรรมการและเลขานุการคณะกรรมการนโยบายการให้เอกชนร่วมลงทุนในกิจการของรัฐ (คณะกรรมการ PPP) เปิดเผยผลการประชุมคณะกรรมการ PPP ครั้งที่ 3/2561 เมื่อวันพฤหัสบดีที่ 9 สิงหาคม 2561 ณ กระทรวงการคลัง โดยมีนายสมคิด จาตุศรีพิทักษ์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP ได้เห็นชอบในหลักการการให้เอกชนร่วมลงทุนของโครงการพัฒนาสถานีขนส่งสินค้า ของกรมการขนส่งทางบก จํานวน 2 โครงการ ได้แก่
1.1 โครงการศูนย์การขนส่งชายแดนจังหวัดนครพนม มูลค่าเงินลงทุน 1,361 ล้านบาท โดยภาครัฐเป็นผู้ลงทุนค่าที่ดิน ค่าก่อสร้างโครงสร้างพื้นฐานส่วนกลางและอาคารที่ภาครัฐใช้ประโยชน์ ค่าควบคุมงานก่อสร้าง ส่วนภาคเอกชนลงทุนในค่าก่อสร้างอาคารที่ก่อให้เกิดรายได้และค่าเครื่องมืออุปกรณ์ รวมถึง O&M ระยะเวลาดําเนินโครงการ 30 ปี
1.2 โครงการศูนย์เปลี่ยนถ่ายรูปแบบการขนส่งสินค้าเชียงของ จังหวัดเชียงราย มูลค่าเงินลงทุนประมาณ 2,829 ล้านบาท โดยภาครัฐเป็นผู้ลงทุนค่าที่ดิน ค่าก่อสร้างโครงสร้างพื้นฐาน ส่วนภาคเอกชนเป็นผู้ลงทุนค่าอุปกรณ์ขนถ่ายสินค้า อุปกรณ์สํานักงานและส่วนประกอบ และงานระบบที่เกี่ยวข้องกับการบริหารด้านการขนส่งสินค้าและโลจิสติกส์ รวมถึง O&M ทั้งหมด ระยะเวลาดําเนินโครงการ 15 ปี โดยให้เสนอ 2 โครงการดังกล่าวให้คณะรัฐมนตรีอนุมัติโครงการต่อไป
2. คณะกรรมการ PPP เร่งรัดให้กระทรวงคมนาคมและหน่วยงานเจ้าของโครงการดําเนินโครงการภายใต้มาตรการ PPP Fast Track จํานวน 8 โครงการ ให้เป็นไปตามกรอบระยะเวลาที่กระทรวงคมนาคมเสนอ โดยคาดว่าโครงการรถไฟฟ้าสายสีม่วง ช่วงเตาปูน – วงแหวนกาญจนาภิเษก และโครงการรถไฟฟ้าสายสีส้ม ส่วนตะวันตกและตะวันออก จะสามารถนําเสนอคณะกรรมการ PPP ได้ภายในปี 2561 ประมาณเงินลงทุนรวม 366,274 ล้านบาท รวมถึงยังได้เร่งรัดโครงการระบบขนส่งมวลชนจังหวัดภูเก็ตให้สามารถเสนอกระทรวงเจ้าสังกัดจากปี 2562 เป็นภายในปี 2561
3. คณะกรรมการ PPP รับทราบสถานะของโครงการร่วมลงทุนและเร่งรัดให้หน่วยงานเจ้าของโครงการร่วมลงทุนที่มีระยะเวลาของสัญญาเหลือน้อยกว่า 5 ปี ดําเนินการจัดทําแนวทางการดําเนินกิจการของรัฐภายหลังจากสัญญาร่วมลงทุนสิ้นสุดให้แล้วเสร็จโดยเร็วตาม พ.ร.บ. ร่วมลงทุนฯ ปี 2556 โดยคํานึงถึงภาระทางด้านการเงิน ทรัพย์สิน และเงื่อนไขของสัญญาร่วมลงทุน เพื่อให้เกิดความต่อเนื่องในการให้บริการที่ก่อให้เกิดประโยชน์สูงสุดแก่ประเทศและประชาชนผู้ใช้บริการ
สํานักงานคณะกรรมการนโยบายรัฐวิสาหกิจ
กองส่งเสริมการให้เอกชนร่วมลงทุนในกิจการของรัฐ
รัฐบาลไทย-ข่าวทำเนียบรัฐบาล-การถอดหน้ากากอนามัยไม่ถูกวิธี เสี่ยงต่อการติดเชื้อไวรัสโควิด-19 จริงหรือไม่
วันอาทิตย์ที่ 24 พฤษภาคม 2563
การถอดหน้ากากอนามัยไม่ถูกวิธี เสี่ยงต่อการติดเชื้อไวรัสโควิด-19 จริงหรือไม่
ถอดหน้ากากอนามัยไม่ถูกวิธีเสี่ยงต่อการติดเชื้อหรือไม่
Q : การถอดหน้ากากอนามัยไม่ถูกวิธี เสี่ยงต่อการติดเชื้อไวรัสโควิด-19 จริงหรือไม่ ??
A : จริง เพราะบนมือหรือบนหน้ากากอนามัยอาจมีเชื้อไวรัสฯ ติดอยู่ ดังนั้นควรล้างมือก่อน จากนั้นใช้ 2 มือจับสายรัดหลังหู ดึงออกในแนวตรง และล้างมืออีกครั้ง
รัฐบาลไทย-ข่าวทำเนียบรัฐบาล-ธ.ก.ส. เปิดตัวมาสคอตครอบครัว ธ.ก.ส.ตัวแทนสื่อสัญลักษณ์ธนาคาร
วันศุกร์ที่ 4 พฤษภาคม 2561
ธ.ก.ส. เปิดตัวมาสคอตครอบครัว ธ.ก.ส.ตัวแทนสื่อสัญลักษณ์ธนาคาร
ธ.ก.ส. เปิดตัวมาสคอตครอบครัว ธ.ก.ส.ตัวแทนสื่อสัญลักษณ์ธนาคาร ในโอกาสก้าวสู่ปีที่ 52 ธ.ก.ส. เปิดตัว มาสคอตครอบครัว ธ.ก.ส. “น้องหอมจัง น้องหอมมะลิ  และพี่ยิ้มแย้มพี่แจ่มใส” สื่อถึงเอกลักษณ์ของ ธ.ก.ส.ที่มีความใกล้ชิดกับเกษตรกรและภาคชนบท
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ได้จัดทํามาสคอต (Mascot) น้องหอมจัง น้องหอมมะลิ และพี่ยิ้มแย้ม พี่แจ่มใส เพื่อเป็นสื่อสัญลักษณ์ ในการประชาสัมพันธ์องค์กร ผลิตภัณฑ์ และกิจกรรมต่างๆ ของธนาคาร โดยมาสคอตทั้ง 4 ตัวดังกล่าว จะสะท้อนถึงตัวตนของธ.ก.ส. ซึ่งเป็นธนาคารที่มีความใกล้ชิดเกษตรกร ดูแลภาคเกษตรกรรมและชนบท และพร้อมจะทําหน้าที่ในการให้บริการอย่างเต็มที่ โดยจะปรากฏตัวเพื่อสร้างสีสัน ความประทับใจ ให้เกษตรกรและประชาชนทั่วไป ได้รู้จักในงานมหกรรมการเงิน ครั้งที่ 18 Money Expo 2018 ระหว่างวันที่ 10-13 พฤษภาคม 2561 ณ อาคารชาเลนเจอร์ 2-3 อิมแพ็ค เมืองทองธานี ซึ่งมาสคอตดังกล่าวจะมีเอกลักษณ์ ดังนี้
น้องหอมจัง ตัวแทนแห่ง“เมล็ดข้าว” ที่อวบอ้วนน่ารัก น่ากอด สีขาวสะอาดตาแสดงถึงความอุดมสมบูรณ์และความสุข มีรวงข้าวเหน็บอยู่ที่หมวก ซึ่งรวงข้าวเปรียบเสมือนภาคเกษตรกรรม สวมหมวกสานตามความนิยมของเกษตรกรไทย สวมเสื้อเชิ้ตลายสก็อตสีเขียว สื่อถึงความอุดมสมบูรณ์ของพืชผลและเป็นสีที่เป็นสัญลักษณ์ของ ธ.ก.ส. ใบหน้ายิ้มแย้ม แววตาใสซื่อ มีความสุข บ่งบอกถึงมิตรภาพและความจริงใจ
น้องหอมมะลิ เกษตรกรตัวน้อยลูกสาวชาวไร่ชาวนา เป็นตัวแทนของทายาทเกษตรกร มีคาแรคเตอร์แบบไทย ๆ เป็นเด็กที่มีจิตใจดีงาม สดใส รักธรรมชาติและพร้อมเรียนรู้สิ่งใหม่ ๆ มีรอยยิ้มและแววตาใสซื่อ บ่งบอกถึงมิตรภาพและความจริงใจ ทรงผมมัดจุกด้วยรวงข้าวแบบลูกสาวชาวบ้าน ดูคล่องแคล่ว น่ารัก น่าเอ็นดู สวมเสื้อเชิ้ตลายสก็อต สะท้อนความเก๋ไก๋ ทันสมัยแต่หัวใจลูกทุ่ง โดยสีเขียวสื่อถึงความอุดมสมบูรณ์ของพืชผล สวมทับด้วยชุดเอี๊ยมสีน้ําเงินโลโก้ ธ.ก.ส. ทําให้ดูทะมัด ทะแมง แฝงด้วยความกล้าหาญ ความซุกซน ใฝ่รู้ ตามแบบฉบับของเกษตรกรรุ่นใหม่
พี่ยิ้มแย้มและพี่แจ่มใส่ ใบหน้ายิ้มแย้มแจ่มใส แววตาจริงใจ ซื่อสัตย์และเป็นมิตร มีบุคลิกภาพ กระฉับกระเฉง ดูเป็นกันเอง บุคลิกภาพอ่อนโยน ใส่ใจให้บริการ พร้อมเป็นที่ปรึกษาและให้ความช่วยเหลือ
“เชื่อมั่นว่ามาสคอตดังกล่าว จะเป็นตัวแทนของ ธ.ก.ส. ในการสร้างความประทับใจ ความใกล้ชิดกับเกษตรกรและประชาชนทั่วไป พร้อมกับทําหน้าที่สื่อสารเรื่องราว สร้างการรับรู้ ความเข้าใจ และการจดจํา รวมทั้งดึงดูดให้ผู้ใช้บริการสนใจและติดตามข่าวสารต่างๆของธนาคารอย่างต่อเนื่อง” นายอภิรมย์กล่าว
รัฐบาลไทย-ข่าวทำเนียบรัฐบาล-“ยุติธรรม” เปิดเวทีระหว่างประเทศว่าด้วยการบังคับคดีแพ่ง  เพื่อแลกเปลี่ยนประสบการณ์สู่แนวปฏิบัติที่ดีเลิศ
วันพฤหัสบดีที่ 8 มิถุนายน 2560
“ยุติธรรม” เปิดเวทีระหว่างประเทศว่าด้วยการบังคับคดีแพ่ง  เพื่อแลกเปลี่ยนประสบการณ์สู่แนวปฏิบัติที่ดีเลิศ
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม เป็นประธานเปิดการประชุมระหว่างประเทศว่าด้วยการบังคับคดีแพ่ง : การแลกเปลี่ยนประสบการณ์เพื่อนําไปสู่แนวปฏิบัติที่ดีเลิศ
เมื่อวันพฤหัสบดีที่ ๘ มิถุนายน ๒๕๖๐ เวลา ๐๙.๐๐ น.
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม
เป็นประธานเปิดการประชุมระหว่างประเทศว่าด้วยการบังคับคดีแพ่ง :
การแลกเปลี่ยนประสบการณ์เพื่อนําไปสู่แนวปฏิบัติที่ดีเลิศ
(International Conference on Enforcement of Civil Judgment :
Sharing Experiences towards Best Practices)
เพื่อเป็นเวทีแลกเปลี่ยนความรู้ และประสบการณ์เกี่ยวกับกฎหมาย กฎระเบียบ ระบบ
และแนวทางปฏิบัติที่ดีเลิศ (best practice) ด้านการบังคับคดีแพ่งของประเทศสมาชิกอาเซียน
และประเทศคู่เจรจาของอาเซียน (จีน ญี่ปุ่น และเกาหลีใต้) สาธารณรัฐฝรั่งเศส ประเทศเบลเยี่ยม
และสหพันธรัฐรัสเซีย และองค์การระหว่างประเทศที่มีความเกี่ยวข้องกับการบังคับคดีแพ่ง
อันจะเป็นการพัฒนาเครือข่ายและความสัมพันธ์ที่ดีในการร่วมมือด้านการบังคับคดีแพ่ง
ตลอดจนเพื่อนําความรู้เกี่ยวกับการบังคับคดีแพ่งมาใช้ในการพัฒนาระบบการบังคับคดี
เพื่อให้การจัดอันดับตามกรอบความยาก-ง่ายในการประกอบธุรกิจ (Ease of Doing Business) ของธนาคารโลก
ในตัวชี้วัดที่ ๙ เรื่องการบังคับให้เป็นไปตามข้อตกลง (Enforcing Contrast) ของประเทศไทยได้อันดับที่ดีขึ้น
โดยมี นางสาวรื่นวดี สุวรรณมงคล อธิบดีกรมบังคับคดี
พร้อมด้วยผู้บริหารกระทรวงยุติธรรม ผู้แทนองค์การระหว่างประเทศที่เกี่ยวข้องกับการบังคับคดีแพ่ง ประกอบด้วย
ธนาคารโลก สภาเจ้าพนักงานบังคับคดีระหว่างประเทศ สํานักเลขาธิการอาเซียน
ผู้แทนคณะกรรมาธิการสหประชาชาติว่าด้วยกฎหมายการค้าระหว่างประเทศ (ประจําภูมิภาคเอเชียและแปซิฟิก)
รวมถึงหน่วยงานภาครัฐ เอกชน สถาบันการศึกษา และบริษัทที่ปรึกษากฎหมายในประเทศไทย เข้าร่วมฯ
ณ โรงแรม เดอะเบอร์เคลีย์ ประตูน้ํา กรุงเทพมหานคร
รัฐบาลไทย-ข่าวทำเนียบรัฐบาล-ทส.ลงพื้นพี่ตรวจเยี่ยมและให้ขวัญกำลังใจเจ้าหน้าปฏิบัติงานด้านไฟป่า
วันเสาร์ที่ 18 กุมภาพันธ์ 2560
ทส.ลงพื้นพี่ตรวจเยี่ยมและให้ขวัญกําลังใจเจ้าหน้าปฏิบัติงานด้านไฟป่า
กระทรวงทรัพยากรธรรมชาติและสิ่งแวดล้อม ลงพื้นที่ติดตามผลการปฏิบัติงาน พร้อมทั้งตรวจเยี่ยมและให้กําลังใจเจ้าหน้าที่ปฏิบัติงานด้านไฟป่า
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย คณะผู้บริหาร กรมอุทยานแห่งชาติ สัตว์ป่า และพันธุ์พืช ลงพื้นที่ติดตามผลการปฏิบัติงาน พร้อมทั้งตรวจเยี่ยมและให้กําลังใจเจ้าหน้าที่ปฏิบัติงานด้านไฟป่า โดยในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เป็นประธานปล่อยสัตว์คืนสู่ธรรมชาติ ณ สถานีควบคุมไฟป่าดอยอินทนนท์ จังหวัดเชียงใหม่
กิจกรรมปล่อยสัตว์ป่าคืนถิ่นในครั้งนี้เป็นไปตามแผนกิจกรรมเพาะพันธุ์และปล่อยสัตว์คืนสู่ธรรมชาติ ประจําปี๒๕๖๐ เพื่อเพิ่มจํานวนสัตว์ป่าและเพิ่มความสมดุลของระบบนิเวศและความหลากหลายของทรัพยากรสัตว์ป่า ทั้งนี้ สัตว์ป่าที่นํามาปล่อยเป็นสัตว์ป่าจากสถานีเลี้ยงสัตว์ป่าอมก๋อย จังหวัดเชียงใหม่ และสถานีเพาะเลี้ยงสัตว์ป่าบางพระ จังหวัดชลบุรี
สําหรับจํานวนสัตว์ป่าที่นํามาปล่อย มีจํานวน๕ ชนิด๖๓ ตัว ประกอบด้วย กวางผา จํานวน๔ ตัว เก้ง จํานวน๔ ตัว ไก่ฟ้าหลังขาวธรรมดา จํานวน๓๙ ตัว นกแขกเต้า จํานวน๖ ตัว และนกขุนทอง จํานวน๑๐ ตัว
รัฐบาลไทย-ข่าวทำเนียบรัฐบาล-นายกรัฐมนตรี เยี่ยมชมบริษัทผลิตเมล็ดพันธุ์ข้าว ณ บริษัท กล้า-แกร่ง จำกัด พร้อมกล่าวชื่นชมกระบวนการผลิตข้าวในรูปแบบชีวภาพครบวงจร (Bio Hub)
วันพุธที่ 13 มิถุนายน 2561
นายกรัฐมนตรี เยี่ยมชมบริษัทผลิตเมล็ดพันธุ์ข้าว ณ บริษัท กล้า-แกร่ง จํากัด พร้อมกล่าวชื่นชมกระบวนการผลิตข้าวในรูปแบบชีวภาพครบวงจร (Bio Hub)
นายกรัฐมนตรี เยี่ยมชมบริษัทผลิตเมล็ดพันธุ์ข้าว ณ บริษัท กล้า-แกร่ง จํากัด พร้อมกล่าวชื่นชมกระบวนการผลิตข้าวในรูปแบบชีวภาพครบวงจร (Bio Hub) และเน้นย้ําให้เกษตรกรคํานึงถึง “การตลาดนําการผลิต” เพื่อเพิ่มรายได้แก่เกษตรกรอย่างยั่งยืน
วันนี้ (12 มิถุนายน 2561) เวลา 17.00 น. ณ บริษัท กล้า–แกร่ง จํากัด ตําบลมหาโพธิ อําเภอเก้าเลี้ยว จังหวัดนครสวรรค์ พลเอก ประยุทธ์ จันทร์โอชา นายกรัฐมนตรีเยี่ยมชมบริษัทผลิตเมล็ดพันธุ์ข้าว ณ บริษัท กล้า-แกร่ง จํากัด เพื่อชมกิจกรรมการสาธิตกระบวนการเกี่ยวกับข้าว การส่งเสริมและพัฒนาอุตสาหกรรมชีวภาพครบวงจร (Bio Hub) และการวิจัยเกี่ยวกับข้าว ซึ่งเป็นต้นแบบของการดําเนินธุรกิจของคนรุ่นใหม่ มีการดําเนินการวิจัยและพัฒนา โดยได้รับการสนับสนุนเป็นอย่างดีจากกรมการข้าว ศูนย์เมล็ดพันธุ์ข้าวจังหวัดนครสวรรค์ และหน่วยงานราชการที่เกี่ยวข้องในด้านองค์ความรู้ เทคนิคการผลิต และพันธุ์ข้าวใหม่
ภายหลังการเยี่ยมชมดังกล่าว นายกรัฐมนตรีได้กล่าวพบปะกับชาวบ้านที่มาให้การต้อนรับตอนหนึ่งว่า การผลิตเม็ดพันธุ์ข้าวเป็นสิ่งที่สําคัญ เป็นต้นทางของการผลิต เมล็ดพันธุ์ดีมีคุณภาพจะทําให้ได้ผลิตทางการเกษตรมากขึ้นตามไปด้วย และสิ่งสําคัญที่สุดของการทําการเกษตรนั้น เกษตรกรต้องมีความเข้าใจในกลไกของการตลาด คํานึงถึงการตลาดนําการผลิต พร้อมผลิตสินค้าให้มีความเหมาะสมกับความต้องการ ซึ่งที่ผ่านมารัฐบาลได้ดําเนินโครงการจํานําข้าวในยุ้งฉาง เพื่อแก้ไขปัญหาราคาข้าวตกต่ํา โดยให้ชาวนานําข้าวมาฝากไว้ เมื่อราคาข้าวสูงขึ้นก็สามารถไถ่ถอนข้าวไปจําหน่ายตามท้องตลาดได้ จึงขอให้เกษตรกรเข้าใจโครงการดังกล่าวด้วย พร้อมทั้งขอให้เกษตรรวมกลุ่มทําเกษตรแปลงใหญ่ เพื่อให้มีอํานาจในการต่อรองราคา และลดต้นทุนการผลิต ใช้เทคโนโลยีมาส่วนเสริมการค้าขายเพื่อเพิ่มช่องทางการตลาดมากยิ่งขึ้น
จากนั้น นายกรัฐมนตรีได้นั่งรถพ่วงสาลี เพื่อไปเยี่ยมชมแปลงนาการเพาะปลูกข้าวของ บริษัท กล้า-แกร่ง จํากัด ก่อนเดินทางกลับกรุงเทพมหานคร
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- กระทรวงยุติธรรม โดย สยจ.สงขลา จัดโครงการ "ประชาสัมพันธ์งานกองทุนยุติธรรมเพื่อลดความเหลื่อมล้ำทางสังคม"
วันศุกร์ที่ 14 กรกฎาคม 2560
กระทรวงยุติธรรม โดย สยจ.สงขลา จัดโครงการ "ประชาสัมพันธ์งานกองทุนยุติธรรมเพื่อลดความเหลื่อมล้ําทางสังคม"
สํานักงานยุติธรรมจังหวัดสงขลา จัดโครงการ "ประชาสัมพันธ์งานกองทุนยุติธรรมเพื่อลดความเหลื่อมล้ําทางสังคม"
เมื่อวันพฤหัสบดีที่ ๑๓ กรกฎาคม ๒๕๖๐
สํานักงานยุติธรรมจังหวัดสงขลา
จัดโครงการ "ประชาสัมพันธ์งานกองทุนยุติธรรมเพื่อลดความเหลื่อมล้ําทางสังคม"
เพื่อให้ความรู้เกี่ยวกับ พ.ร.บ.กองทุนยุติธรรมฯ พ.ร.บ.ค่าตอบแทนผู้เสียหายฯ
กฎหมายเบื้องต้นที่ประชาชนควรรู้ และความรู้จากสํานักงานคณะกรรมการกํากับ
และส่งเสริมการประกอบธุรกิจประกันภัย
โดยมี ข้าราชการกลุ่มงานสอบสวน จากสถานีตํารวจทุกแห่งในจังหวัดสงขลา,
สภาเกษตรกร,อาสาสมัครสํานักงานพัฒนาสังคมและความมั่นคงของมนุษย์จังหวัด (พมจ.)
คณะกรรมการกองทุนหมู่บ้าน และคณะกรรมการอาสาสมัครสาธารณสุขประจําหมู่บ้าน (อสม.) จังหวัดสงขลา
จํานวน ๓๐๐ คน เข้าร่วมโครงการฯ
ณ โรงแรมกรันเวิลด์พาเลช จังหวัดสงขลา
รัฐบาลไทย-ข่าวทำเนียบรัฐบาล-ผลประชุม ก.พ.อ. ครั้งที่ 9/2560
วันพฤหัสบดีที่ 28 กันยายน 2560
ผลประชุม ก.พ.อ. ครั้งที่ 9/2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมคณะกรรมการข้าราชการพลเรือนในสถาบันอุดมศึกษา (ก.พ.อ.) ครั้งที่ 9/2560
เมื่อวันพุธที่ 27 กันยายน 2560 ณ ห้องประชุมศาสตราจารย์วิจิตร ศรีสอ้าน ชั้น 5สํานักงานคณะกรรมการการอุดมศึกษา
● เห็นชอบแต่งตั้งศาสตราจารย์ 3 ราย และศาสตราจารย์ ได้รับเงินเดือนขั้นสูง 2 ราย
ที่ประชุมให้ความเห็นชอบให้นําความกราบบังคมทูลเพื่อทรงพระกรุณาโปรดเกล้าฯ แต่งตั้งข้าราชการพลเรือนในสถาบันอุดมศึกษา ให้ดํารงตําแหน่งศาสตราจารย์ จํานวน 3 ราย และศาสตราจารย์ ได้รับเงินเดือนขั้นสูง 2 ราย ดังนี้
-รศ.ธวัชชัย สุวรรณพานิช
ให้ดํารงตําแหน่งศาสตราจารย์ สาขาวิชานิติศาสตร์ มหาวิทยาลัยสุโขทัยธรรมาธิราช
-รศ.ดํารงศักดิ์ ฟ้ารุ่งสาง
ให้ดํารงตําแหน่งศาสตราจารย์ สาขาวิชาเภสัชศาสตร์ มหาวิทยาลัยสงขลานครินทร์
-รศ.วันชัย ดีเอกนามกูล
ให้ดํารงตําแหน่งศาสตราจารย์ โดยวิธีที่ 2 ในสาขาวิชาเภสัชเวท จุฬาลงกรณ์มหาวิทยาลัย
-ศ.รท.จุมพล วิลาศรัศมี
ให้ดํารงตําแหน่งศาสตราจารย์ ได้รับเงินเดือนขั้นสูง ในสาขาวิชาศัลยศาสตร์ มหาวิทยาลัยมหิดล
-ศ.รวี เถียรไพศาล
ให้ดํารงตําแหน่งศาสตราจารย์ ได้รับเงินเดือนขั้นสูง ในสาขาวิชาจุลชีววิทยา มหาวิทยาลัยสงขลานครินทร์
● เห็นชอบแต่งตั้งอนุกรรมการ ก.พ.อ. เพื่อเป็นกรรมการผู้แทนองค์กรกลางบริหารงานบุคคลในคณะกรรมการสวัสดิการข้าราชการ
ที่ประชุมเห็นชอบแต่งตั้งรศ.สุภัทรา โกไศยกานนท์ อธิการบดีมหาวิทยาลัยเทคโนโลยีราชมงคลพระนครเป็นอนุกรรมการเกี่ยวกับการพัฒนาระบบบริหารงานบุคลากรในสถาบันอุดมศึกษา แทนนายสาธิต พุทธชัยยงค์ ซึ่งพ้นจากตําแหน่งอธิการบดีจากกลุ่มมหาวิทยาลัยเทคโนโลยีราชมงคล
● รับทราบแต่งตั้งกรรมการใน ก.พ.อ.
ที่ประชุมรับทราบการแต่งตั้งนายปัญญา ถนอมรอด นายกสภามหาวิทยาลัยมหาสารคาม และ รศ.สุภัทรา โกไศยกานนท์ อธิการบดีมหาวิทยาลัยเทคโนโลยีราชมงคลพระนครเป็นกรรมการข้าราชการพลเรือนในสถาบันอุดมศึกษา (ก.พ.อ.) ตามมาตรา 67 วรรคหนึ่ง (2) และ (3) ประกอบมาตรา 11 (4) แห่งพระราชบัญญัติระเบียบข้าราชการพลเรือนในสถาบันอุดมศึกษา พ.ศ.2547
● รับทราบสรุปผลการพิจารณากลั่นกรองคุณสมบัติและผลงานทางวิชาการของผู้เสนอขอกําหนดตําแหน่งผู้ช่วยศาสตราจารย์ รองศาสตราจารย์ ศาสตราจารย์ และศาสตราจารย์ได้รับเงินเดือนขั้นสูงของข้าราชการพลเรือนในสถาบันอุดมศึกษา
ซึ่งอยู่ในระหว่างการพิจารณาของ ก.พ.อ. ระหว่างเดือนสิงหาคม-กันยายน 2560 มีจํานวนทั้งสิ้น 35 ราย แยกเป็นตําแหน่งศาสตราจารย์และศาสตราจารย์ได้รับเงินเดือนขั้นสูง 5 ราย ตําแหน่งผู้ช่วยศาสตราจารย์และรองศาสตราจารย์ จํานวน 30 ราย
● รับทราบการประกาศรายชื่อกรรมการผู้แทนสมาชิก กบข.
ที่ประชุมรับทราบประกาศรายชื่อกรรมการผู้แทนสมาชิกที่จะปฏิบัติหน้าที่ในคณะกรรมการกองทุนบําเหน็จบํานาญข้าราชการ ในส่วนของข้าราชการพลเรือนในสถาบันอุดมศึกษา 2 ราย คือรศ.ประดิษฐ์ วรรณรัตน์ อธิการบดีสถาบันบัณฑิตพัฒนบริหารศาสตร์ เป็นผู้แทนและ รศ.นงนิตย์ ธีระวัฒนสุข อธิการบดีมหาวิทยาลัยอุบลราชธานี เป็นผู้แทนสํารอง
นอกจากประเด็นดังกล่าวข้างต้น ที่ประชุมได้มีการหารือเกี่ยวกับการพัฒนาการอุดมศึกษาในหลายประเด็น อาทิ ทิศทางการรับรองมาตรฐานวิชาชีพอาจารย์ในอนาคต, การเตรียมการรองรับหลักสูตรและสาขาอาชีพใหม่ ๆ ที่สอดคล้องกับการพัฒนาประเทศและเป็นเทรนด์ของโลก, ทิศทางการพัฒนากําลังคนภาครัฐ ทั้งการผลิตนักปฏิบัติ “ทําเป็น” ของมหาวิทยาลัยเทคโนโลยีราชมงคล และบัณฑิตในสาขาวิชาต่าง ๆ ของมหาวิทยาลัย เป็นต้น
นวรัตน์ รามสูต, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ